Гөлчирә Гыйззәтуллина

Гыйззәтуллина Гɵлчирə Мирза кызы (; 4 июль 1957 ел) — башкорт язучысы, журналист, тәрҗемәче. Башкортстан Язучылар берлеге (1996) һәм СССРЖурналистлар берлеге әгъзасы. Башкортстан Республикасының атказанган мәдәният хезмәткәре, Рәми Гарипов исемендәге бүләк лауреаты, Мәхмүт Кашгарый исемендәге халыкара конкурсның республика этабының җиңүчесе һәм бәйгенең халыкара туры дипломантыӨфөлә Мәхмүт Ҡашғари исемендәге халыҡ-ара төрки телле хикәйәләр бәйгеһенең төбәк этабына йомғаҡ яһаласаҡ — «Башинформ» мәғлүмәт агентлығы, 2014, 17 ноябрь.

 Биографиясе 
Гөлчирә Мирза кызы Гыйззәтуллина (кыз фамилиясе Гайсарова) 1957 елның 4 июлендә туган. Сигезьеллык мәктәптән соң белем алуын Уфадагы 1-нче интернат-мәктәптә (хәзер Рәми Гарипов исемендәге 1-нче Башкорт республика гимназия-интернаты) дәвам итә һәм аны тәмамлаганнан соң Башкорт дәүләт университеты филология факультетының башкорт-рус бүлегенә укырга керә. 1979 елда университетны тәмамлый. «Совет Башкортстаны» (соңыннан «Башкортстан») газетасы редакциясенең әдәбият, сәнгать һәм мәдәният бүлегендә әдәби хезмәткәр, аннан мәгълүмат бүлеге мɵдире булып эшли. Республиканың төп басмасында журналист 18 ел тырышып хезмәт итә, бай тәҗрибә туплый. 1996 елдан Зәйнәп Биишева исемендәге «Китап» нәшриятында балалар әдәбияты секторын җитәкли, аннан матур әдәбият редакциясе мɵдире урынбасары була. 2002 елдан хезмәт эшчәнлеген «Башкортстан кызы» журналында дәвам итә: басманың җаваплы сәркатибе вазифасын башкара.

«Ватандаш» журналында бүлек мɵдире булып эшләп ала.  Аннары ныклап әдәби иҗат һәм профессиональ рәвештә тәрҗемә белән шɵгыльләнә. Бу җәһәттән, Голландиядә булып, Амстердамның Ирекле университетында тәрҗемә осталыгын камилләштереп кайта. Башкортстан радиосында һәм «Ашказар» радиосында тапшырулар алып бара.
 Әдәби иҗаты 
Гөлчирә Гыйззәтуллина иҗатына психологизм  хас. Мәсәлән, «Күңел утравы» повестеның төп темасы — кешенең тормышта үз урынын табарга омтылуы. «Тормыш шау чәчәктә» китабына кергән «Һәдия» романында, повестьлар һәм хикәяләрендә хатын-кызның катлаулы язмышы, бай эчке дөньясы күрсәтелә.
Тәрҗемә өлкәсендә актив эшләп, Гөлчирә Мирза кызы Эрнест Хемингуэйның «Карт белән диңгез» әсәрен («Демиург» нәшрияты, 2001), 4 томлык «Башкорт халык сәнгате» («Демиург» нәшрияты, 2002) һәм бик күп хикәяләрне башкортчага тәрҗемә итә. Күп еллар рәттән республика журналлары һәм гәзитләренең лауреаты булды, «Агыйдел», «Ватандаш» журналлары һәм «Яшьлек» гәзите үткәргән хикәяләр конкурсларында призлы  урыннар яулый.
«Сания» әсәре 2005 елда башкортча иң яхшы роман дип табылды. «Тормыш шау чәчәктә» китабы 2008 елда «Иң яхшы ел китабы» исеменә лаек булды.
2008 елда ул тɵрки дөньясының күренекле галиме Мәхмүд Кашгарыйның тууына 1000 ел тулуга багышланган халыкара хикәяләр конкурсының региональ этабында беренче урын алдыӨфөлә Мәхмүт Ҡашғари исемендәге халыҡ-ара төрки телле хикәйәләр бәйгеһенең төбәк этабына йомғаҡ яһаласаҡ — «Башинформ» мәғлүмәт агентлығы, 2014, 17 ноябрь. Аның «Тɵшлектəге тɵш» хикәясе бу конкурста җиңүче булган әсәрләр җыентыгында тɵрɵк телендә дөнья күрде.
 Дөнья күргән китаплары 
 Ɵметемдɵ калдыр...: Хикәяләр. — Уфа: Китап, 1993. — 192 бит.
 Бака яфрагы белән тамчы: Балалар өчен повесть. — Уфа: Китап, 1994. — 20 бит.
 Йɵҙ дә бер гомерем: Хикәяләр, новеллалар, тарихи хикәят. — Уфа: Китап, 1997. — 304 бит.
 Күңел утравы: Повесть, хикәяләр. — Уфа: Китап, 2003. — 102 бит.
 Тормыш шау чәчәктщ: Повестьлар, хикәяләр. — Уфа: Китап, 2006.
 Җәннәт сулышы: Повесть. — Уфа: Китап, 2011.
 Яшәргә вакыт: Повестьлар, хикәяләр һәм эсселар. — Уфа: Китап, 2012.
 Бүләкләре һәм мактаулы исемнәре 
 Башкортстан Республикасының атказанган мәдәният хезмәткәре (2009).
 Рәми Гарипов исемендәге бүләк лауреаты.
 Мәхмүт Кашгарый исемендәге халыкара конкурсның республика этабы җиңүчесе һәм бәйгенең халыкара туры дипломантыӨфөлә Мәхмүт Ҡашғари исемендәге халыҡ-ара төрки телле хикәйәләр бәйгеһенең төбәк этабына йомғаҡ яһаласаҡ — «Башинформ» мәғлүмәт агентлығы, 2014, 17 ноябрь.
 2024 — Василий Шукшин исемендәге медаль (Россия Язучылар берлеге)Ләйлә Аралбаева.  Писатели Башкортостана на ярмарке «Китап-байрам» получили награды. Башинформ, 27.05.2024
 2024 — Салават Юлаев орденыЛейла Аралбаева. Башкирская писательница Гульсира Гизатуллина награждена орденом Салавата Юлаева. Башинформ, 11.10.2024
 Язучы турында 
 Романов В. В поиске смысла жизни (К юбилею башкирской писательницы Гульсира Гайсаров-Гиззатуллиной) — «Башинформ» мәгълүмат агентлыгы, 2012, 4 июль«Башинформ» мәғлүмәт агентлығы, 2012, 4 июль .

 Искәрмәләр 

 Чыганаклар 
 Писатели земли башкирской. Справочник / (сост.: Р. Н. Баимов, Г. Н. Гареева, Р. Х. Тимергалина). Переработанные и дополненное второе издание. — Уфа: Китап, 2015. — 672 с. ISBN 978-5-295-06338-1
 Писатели земли башкирской. Справочник / Сост.: Р. Н. Баимов, Г. Н. Гареева, Р. Х. Тимергалина. — Уфа: Китап, 2006. — 496 с.
 Гыйззәтуллина Гөлчирә Мирза кыҙы // Башкорт энциклопедиясе —  Уфа: «Башкорт энциклопедиясе» гыйльми-нәшрият комплексы, 2015-2020. — ISBN 978-5-88185-143-9.

 Сылтамалар 
 В поиске смысла жизни (К юбилею башкирской писательницы Гульсира Гайсаров-Гиззатуллиной) 
 Уфада Мәхмүт Кашгарый исемендәге халыкара төрки телле хикәяләр бәйгесенең төбәк этабына йомгак ясалачак
Төркем:Рәми Гарипов премиясе лауреатлары
Төркем:Башкортстанның атказанган мәдәният хезмәткәрләре
Төркем:Башкорт дәүләт университетын тәмамлаучылар
Төркем:Википедия:Замандашлар биографиясе
Төркем:1957 елда туганнар
Төркем:4 июль көнне туганнар
Төркем:Салават Юлаев ордены кавалерлары